钦定古今图书集成/明伦汇编/氏族典/第107卷 > 裴泰
## 钦定古今图书集成/明伦汇编/氏族典/第107卷 > 裴泰

按《山西通志》：“泰，灵石人。景泰丙子举人，授博野知县。
行政一本慈恕，岁凶，谕富民平粜，全活者众，修城濬
壕，民乐趋事。升定州知州，值王师西征，仓卒料理，一
切咸宜。置旌善纪恶簿，严缉盗贼，弗格者悉擒捕之，
一方宁谧。时大同缺饷，部檄令定民京仓挖运，即上
议紫荆关直抵大同，较京师转运为便，请借州仓如
数输运，而以未领京储准本年秋粮之数，免其征纳，
官民两便。”当道韪其议。在博野《请祀二程》，定州改正
韩魏公祠，其雅重文教类如此。